open-index/open-wikipedia-markdown huggingface dataset:
Свеќа

десно|мини|250п|Свеќа во темнина.
**Свеќа** е вештачки извор на светлина, направен од восок или друг материјал.

## Улогата на свеќата во христијанството
Свеќата има важно место во христијанската религија, откако на Седмиот веленски собор било одлучено: „Во Црквата Христова да се кади со темјан и да се палат свеќи и кандила. Со тоа се прави чест пред светите икони, светите мошти, чесниот крст и светото Евангелие“. Во христијанството, свеќата претставува симбол на Христос и неговата светлина, со која се растерува темнината во душата на човекот и во светот. Палењето свеќи се сретнува уште во Стариот завет, во кој една од првите заповеди што Господ му ги дал на Мојсеј била да направи златен светилник со седум кандила. Потоа, свеќи палеле и светите апостоли и првите следбеници на Христос, кога се собирале ноќе за да го проповедаат неговото учење и при молитвите. Оттука, палењето свеќи има посебно место во Новиот завет.

Во првите векови на христијанството секогаш се палеле свеќи при богослужбите, а тоа делумно било од практични причини, зашто нивните средби и ритуали се одржувале ноќе, во мрачните катакомби. За оваа практика сведочи еден од првите црковни писатели Тертулијан, кој запишал: „Ние никогаш не извршуваме богослужение без запалени свеќи. Но, не ги употребуваме само за да ја растераме темнината, туку затоа што палејќи ги свеќите го изобразуваме Христа несоздадената светлина, без кого и напладне би оделе во темница“.

Во христијанските цркви, најпрвин, свеќите ги палеле при вечерната богослужба, а денес, свеќите се палат при извршување на светите тајни и при богослужбите. Освен тоа, некои светци, како св. Фануриј во иконографијата се претставени со запалени свеќи. Бројот на свеќите што се палат во одделни богослужби е различен, а тоа е одредено со Типикот по кој се раководат свештениците. На венчавките, на сопружниците им се даваат свеќи како знак на чистота, а на крштевките, тие ја симболизираат духовната светлина што ја прима новопросветениот. При погребите и помените, како и на гробовите се палат свеќи како симбол на светлината Христова која треба да го просветли покојникот.

Кога одат во црквата, верниците треба да запалат свеќи за живите и за покојните, а тоа треба да биде проследено со молитви за милост и заштита на живите, односно за покој и спас на душата на умрените. Притоа, свеќите се палат на посебно место во црквите, т.н. шандани. При палењето на свеќата, верникот теба да се прекрсти и да ја бакне свеќата, со што се симболизира љубовта кон оние на кои им е наменета свеќата. Првата свеќа треба да биде посветена на Исус Христос, втората на Богородица, третата за светецот чие име го носи верникот, а четвртата за најблиските.

## Свеќата како тема во уметноста и во популарната култура
* „Свеќа“ (англиски: *Candle*) — песна на американската рок-група Соник јут (*Sonic Youth*) од 1988 година.
* „Свеќата и пламенот“ (англиски: *The Candle And The Flame*) — песна на американската рок-група fIREHOSE од 1986 година.

## Поврзано
* Свеќарски занает

## Наводи

Категорија:Религија
Категорија:Христијанство
Палеолитска Венера

**Венерските фигурини** вклучуваат широк спектар на статуетки од Горниот Палеолит кои ги претставуваат жените со преувеличени физички одлики. Повеќето биле откопани во Европа, но други се пронајдени и во Сибир, што ја протега нивната дистрибуција низ поголемиот дел на Евроазија.

Повеќето од нив имаат нагласени колкови, стомак, гради, бутови, или вулва. Рацете и нозете често отсуствуваат, а главата е обично мала и безлична. Тие можеле да иматат ритуална или симболичка функција, да бидат автопортрети на жени, да бидат амблеми на безбедност и успех, икони на плодноста, или директни репрезентации на божицата-мајка.

Хелен Бенини тврди во *Појавата на Божицата* дека конзистентноста во дизајнот на овие безлични, често бремени личности со големи гради, во текот на еден поширок регион и во текот на долг временски период укажуваат на тоа дека тие претставуваат архетип на женски Врховен Создател. Луѓето во неолитот, бронзеното време, и железното доба најверојатно ја сметале жената како творец вродено сврзана со циклусите на природата: жените роѓале (создавале) и нивниот менструален циклус бил во согласност со Месечните циклуси и плимата и осеката.


Image:Venus de Lespugue (replica).jpg|Реконструкција на Венера од Леспуг
Image:Vestonicka venuse edit.jpg|Вјестоничка Венера — најрана откриена употреба на керамика (29.000 п.н.е. - 25.000 п.н.е.)
Image:Moravianska_venusa.jpg|Венера од Моравани
Image:Wien NHM Venus von Willendorf.jpg|Вилендорфска Венера
Image:Venus of Brassempouy.jpg|Венера од Брасемпу
Image:Riproduzione_veneri_parabita_in_legno.jpg|Венера од Парабита (дрвена репродукција)
File:Venus-de-Laussel-vue-generale-noir.jpg|Венера од Лосел


## Наводи

## Надворешни врски

* Undergraduate thesis, University of Texas, PDF
* Images of women in ancient art 
* Christopher Witcombe, "Analysis of the Venus of Willendorf" 
* Venus figurines and other portable Ice Age Art, with Dr Jill Cook, Curator of European Prehistory, British Museum
* (Canadian Museum of Civilization) The Balzi Rossi Figurines
* LeRoy McDermott, "Self-Representation in Upper Paleolithic Female Figurines" 
* Venus figures from the Stone Age - with excellent pictures of most of the figurines 


Категорија:Археолошки наоди од Македонија
Категорија:Праисторија на Европа
Категорија:Историја на уметноста
Категорија:Видови археолошки артефакти
Македонска ракометна Супер лига (мажи) 2014/15

**Македонската ракометна Супер лига 2014/15**, позната како **ВИП Супер машка лига** поради спонзорски причини - 23. издание на Македонската Супер Лига.

Првак била екипата на Вардар, која успеала по 9. пат да ја освои титулата.

## Екипи

## Регуларен дел
### Табела

Извор: Ракометна Федерација на Македонија

 **Нат** - Одиграни натпревари; **Поб** - Победи; **Пор** - Порази; **ДадГол** - Дадени голови; **ПриГол** - Примени голови; **Раз** - Гол разлика; **Бод** - Бодови.



## Плеј-аут
### Табела

Извор: Ракометна Федерација на Македонија

 **Нат** - Одиграни натпревари; **Поб** - Победи; **Пор** - Порази; **ДадГол** - Дадени голови; **ПриГол** - Примени голови; **Раз** - Гол разлика; **Бод** - Бодови.



## Бараж за опстанок

## Плеј-оф
### Табела

Извор: Ракометна Федерација на Македонија

 **Нат** - Одиграни натпревари; **Поб** - Победи; **Пор** - Порази; **ДадГол** - Дадени голови; **ПриГол** - Примени голови; **Раз** - Гол разлика; **Бод** - Бодови.



 Металург – Зомимак-М 22:21; Зомимак-М – Металург 21:20. Подобра гол разлика во гости за Зомимак-М.

## Поврзано
* Куп на Македонија 2015
* Прва македонска ракометна лига 2014/15

## Надворешни врски
* Официјално мрежно место на Ракометната Федерација на Македонија

Категорија:Спортот во Македонија во 2014 година
Категорија:Спортот во Македонија во 2015 година
2014/15
Карим Лариби

**Карим Лариби** (роден на 20 април 1991) — туниски фудбалер роден во Италија, играч од средниот ред на Чезена и на туниската репрезентација.

## Технички одлики
Игра по левата страна во средниот ред со многу офанзивни одлики.

## Кариера
Тој бил дел од младинската школа на Интер (како и неговиот постар брат Омар) а, подоцна и на Фулам и Палермо, откако вториот клуб го купува на 19 август 2009 година.
По една сезона во Примавера тимот на Палермо, во 2010 година бил преотстапен на позајмица со право на откуп во Фоџа во Лега Про Прима Дивизионе,, каде одиграл одлична сезона 28 натпревари и 4 гола под водство на Зденек Земан.

На 1 јули 2011 година отишол во Сасуоло на позајмица со право на откуп, и настапил на 7 натпревари, постигнувајќи еден гол во Серија Б. Во летото 2012 година е откупен од *неровердите*.

На 18 мај 2013 година, со девет настапи придонел за освојувањето на титулата во Серија Б и промоција во Серија А следната сезона со тимот предводен од Еузебио Ди Франческо. Следната сезона го направил своеото деби во Серија А во првото коло од сезоната, во натпреварот на гости против Торино кој неговиот тим го загубил со 2-0; Лариби влегол во игра како замена на местото на Франческо Мањанели во 79-тата минута.

На 8 јануари 2014 отишол на позајмица до крајот на сезоната со право на откуп во Латина. Во 41-вото коло го постигнал својот прв гол во оваа сезона, благодарение на двата гола во натпреварот Чезена-Латина (1-3). Во вториот натпревар од плеј-офите на Серија Б погодил во мрежата на Бари на домашен терен за моментално водство од 2-1; конечниот резултат бил 2-2 со кој Латина се избориле за финале.

Тој се вратил во Сасуоло откако истекол заемот во Латина. На 23 јули 2014, отишол на позајмица во Болоња.

Својот прв гол во дресот на *рособлу* го постигнал против Читадела, на 27 септември 2014 година.

## Титули
#### Сасуоло
*** [[Серија Б]]** (1) : 2012-13.

## Надворешни врски
* Карим Лариби на soccerway
* Карим Лариби на transfermakt

## Наводи

Категорија:Туниски фудбалери
Категорија:Живи луѓе
Категорија:Фудбалери во Серија А
Категорија:Фудбалери на ФК Интер
Категорија:Фудбалери на ФК Фулам
Категорија:Фудбалери на ФК Палермо
Категорија:Фудбалери на Сасуоло Калчо
Категорија:Фудбалери на ФК Болоња
Категорија:Фудбалери на ФК Чезена
Категорија:Италијански фудбалери
Категорија:Родени во 1991 година
Беровски манастир

Поимот **Беровски манастир** може да се однесува на:

* Беровски женски манастир;
* Беровски машки манастир;
Таксират

**Таксират** е музички фестивал, кој се одржува во Скопје.

## Таксират 2014
16. издание на фестивалот „Таксират“ се одржало на 7 декември 2014 година, во салата „Метрополис арена“ во Скопје. Главна ѕвезда на фестивалот бил британскиот трип-хоп музичар Трики, а покрај него, програмата ја сочинувале следниве групи и пејачи:
* Видрапена бузирка панк систем (Vydrapena Buzirka Punk System)
* Конкеринг лајон (Conquering Lion)
* Лет 3 (Let 3)
* Бед копи (Bad Copy)
* Г.Б.Х. (G.B.H.)
* Денис и Денис (Denis & Denis)
* Сандер ван Дорн (Sander van Doorn)
* Трики (Tricky).

## Таксират 2016
18. издание на „Таксират“ завршило на 10 декември 2016 година, со забавата одржана во Капан-ан, а претходниот ден во „Метрополис арената“ се одржал концерт на којшто настапиле македонските групи „Контакт 59“, „Чиста околина“, „Санаториум“, „Фолтин“ и „Архангел“, како и музичарот Кирил Џајковски.

## Наводи

Категорија:Музички фестивали во Македонија
Шчаслива

**Шчаслива** () е село во Украина, Липовечки реон, Виничка област.

Категорија:Села во Украина
Категорија:Липовечки реон
Флаперка

**Флаперките** биле "нова сорта" на млади жени на Западот во 1920-тите кои го покажувале својот презир за она што тогаш се сметаше за прифатливо однесување. Жените станале поагресивни и одбиле да бидат задржани во домашната сфера.

Тие почнале да работат надвор од домот и не се држеле за традиционалните општествени улоги на жените. Тие биле сметани за значаен предизвик за традиционалните Викторијански полови улоги и за Викторијанската американска концепција за сексуалноста. Флаперките, исто така, се залагале за гласање и правата на жените. На овој начин, флаперките биле резултат на поголемите општествени промени - жените можеле да гласаат во САД во 1920, и религиозното општество беше погодено од Скоупското судење.

Новата Жена ја претставувала економската слобода. Таа имаше кратка косата и носела покомотна облека. Модерната облека беше полесна и пофлексибилна, подобра за модерната жена како флаперката која сакала да спортира. Повеќе не ограничена од страна на тенка половина и долги здолништа, модерната жена од 1920-тите беше независен мислител, која веќе не ги следела конвенциите на оние пред неа. Таа го одби традиционалниот морален код. Скромноста, невиноста и традиционалните концепти за мажественост и женственост беа навидум игнорирани.

## Наводи

Категорија:1920-ти
Категорија:20 век
Категорија:Мода
Категорија:Феминизам‎
Категорија:Родова еднаквост
Федерико Пасторело

**Федерико "Феде" Пасторело** е италијански фудбалски агент, кој моментално работи за компанијата Sport Management SAM.

Познати играчи кој се клиенти на Пасторело во моментов:

* Стефан Лихтштајнер - Јувентус
* Антонио Кандрева - Лацио
* Патрис Евра - Јувентус
* МекДоналд Марига - Парма
* Валтер Бирса - Кјево

## Наводи

Категорија:Живи луѓе
Категорија:Фудбалски агенти
Тинкоф

**Тинкоф** (кратенка на екипата според UCI: **TTS**) — поранешна руска професионална велосипедска друмска екипа. Настапува во Светската турнеја. Екипата е поседувана од Русинот Олег Тинков и од 1999 до март 2015 година била управувана од поранешниот победник на Тур де Франс Бјарне Рис. Спонзори на екипата е руската банка Тинкоф.

Основана во 1998 година, како Тим хоум — Џек & Џонс, екипата започнала во втората лига на велосипедизмот. Во 2000 година била преместена во највисоката класа, сега позната како Светска турнеја. Од 2000 година, под различни спонзорски имиња (Мемори Кард-Џек & Џонс и ЦСЦ-Тискали), екипата возела на Тур де Франс. Има победи во генералниот пласман на сите три големи трки во велосипедизмот. На Тур де Франс 2008, Карлос Састре го освоил генералниот пласман, Анди Шлек го освоил пласманот за млад возач, а екипата го освоила екипниот пласман. Покрај тоа, екипата ги освоила повеќето големи класици.

Екипата била победник во екипниот пласман од 2005 до 2007 година во UCI ProTour и екипниот пласман во Светскиот ранкинг.

## Состав на екипата

Велосипедисти во рамки на екипата се следниве:

## Наводи

## Надворешни врски

* 

Категорија:Екипи во Светската турнеја на UCI
Категорија:Дански велосипедски екипи
Категорија:Руски велосипедски екипи
Категорија:Поранешни екипи во Светската турнеја на UCI
Штајнбург

**Штајнбург** () — округ во сојузната покраина Шлезвиг-Холштајн, Германија. Се граничи со (од запад надесно) окрузите Дитмаршен, Рендсбург-Екернферде, Зегеберг и Пинеберг и со реката Елба (на спротивната страна на реката се наоѓа округот Штаде).

## Историја

Името на округот е изведено од истоимениот средновековен замок, од каде владееле војводите на Холштајн. Овој замок бил првпат споменат во 1307 година, а бил напуштен и урнат во 1630 година. Меѓутоа, името останало да важи за целата област, а негово ново средиште станал Гликштат пред постепено да биде преземен од Ицехо.

Кога Шлезвиг-Холштајн станала покраина на Прусија во 1867 година бил основан округот Штајнбург. Границите останале непроменети до 1970 година, кога новосоздадениот град Шенефелд (порано дел од округот Рендсбург) се приклучил на Штајнбург.

## Географија

Округот се наоѓа на северниот брег на реката Елба, близу нејзиното устие. Внатрешноста на округот е многу рамна. Реката Штер, десна притока на Елба, тече низ округот. Денес, градовите во Штајнбург, постепено стануваат дел од растечката метрополитенска област Хамбург. Најниската точка во цела Германија со 3,54 метри под морето се наоѓа близу градот Вилстер во округот Штајнбург, додека највисока точка во Штајнбург е Ицешпице (83,4 м).

## Грб

## Градови и општини

## Наводи

## Надворешни врски

* Официјална страница
Хелголандски дијалект

**Хелголандски дијалект** или **халундски** (*Halunder*) — дијалект на севернофризискиот јазик говорен на германскиот остров Хелголанд во Северното Море. Денес дијалектот се говори од одвај 150 лица од вкупно 1.650 жители на островот и се предава во училиштата. Хелголандски е блиску поврзан со островските севернофризиски дијалекти фериншки и емраншки поради средновековното рибарство околу Хелголанд кое привлекувало Фризи од островите Фер и Амрум. Всушност, фериншки и емраншки се поблиску во јазична смисла до дијалектот на Хелголанд отколку на соседниот остров Зилт, зелриншки.

Џејмс Крис е најпознатиот писател на поеми и раскази на хелголандски, додека Марија Лајтгебер (1906–1979) ја напишала најзначајната проза.

На 24 декември 2004 година во сила стапил закон во германската покраина Шлезвиг-Холштајн, со кој се признал севернофризискиот јазик за официјална употреба во округот Северна Фризија и на Хелголанд.

## Наводи

## Поврзано
* Севернофризиски јазик

Категорија:Севернофризиски јазик
Категорија:Фризиски јазици
Категорија:Хелголанд
Категорија:Германски дијалекти
Категорија:Култура на Шлезвиг-Холштајн
Лукас Нол

**Лукас Нол** (1968, Карл-Маркс-Штат, Демократска Република Германија) е германски сценограф и сценски дизајнер.

## Животопис
Нол дипломирал на дрезденската Академија на уметностите во 1997. Базичните сценски знаења и соодветни сценографски вештини најпрвин ги стекнал во Државната опера во Берлин. Потоа работел како стручен соработник во Музејот на уметностите во Дрезден, за најпосле да стане асистент за сценски дизајн во повеќе театри. Во 2002, Нол се вработил како водител за сценскиот дизајн во Државниот театар во Гисен, Германија.
## Творештво
Паралелно со неговата постојана работа, како сценски дизајнер, Нол бил ангажиран во многу независни проекти во театрите во Германија и во странство. Како сценски дизајнер бил ангажиран во Корејската национална опера во Сеул, каде работел во првата продукција на „Лулу“; операта во Вроцлав го ангажирала во „Парсифал“; Естонскиот национален театар му го доверила сценскиот дизајн за „Јулиј Цезар во Египет“.

Нол станал постојан соработник на повеќемина еминентни драмски и оперски режисери и кореографи. На двапати, во 2007 и 2013, германскиот магазин „Светот на операта“ („*Opernwelt*“) го номинирал за наградата за сценски дизајн на годината. Во 2013 бил поканет на изложбата „Светски сценски дизајн“ во Кардиф, каде неговите трудови биле избрани во најтесен избор за најдобар сценски дизајн.

## Наводи

Категорија:Театар
Категорија:Германски сценографи
Категорија:Родени во 1968 година
Два дена, една ноќ

**„Два дена, една ноќ“** (француски: *Deux jours, une nuit*) е филм од 2014 година, во режија на браќата Жан-Пјер и Лик Дарден (*Jean-Pierre Dardenne, Luc Dardenne*), кои се автори и на сценариото. Главните улоги во филмот ги толкуваат: Марион Котијар (*Marion Cotillard*), Фабрицио Роњоне (*Fabrizio Rongione*), Катрин Сале (*Catherine Salée*) и Пили Гројне (*Pili Groyne*). Режиесерите, заедно со Денис Фрејд (*Denis Freyd*), се продуценти на филмот, кој е снимен во продукција на *Les Films du Fleuve*. Кинематографер е Алан Маркоен (*Alain Marcoen*), а монтажата е дело на Мари-Елен Дозо (*Marie-Helene Dozo*). Филмот трае 95 минути, а неговата премиера била одржана на 20 мај 2014 на Канскиот филмски фестивал. Филмот освоил голем број награди на филмските фестивали (наградата на Европската филмска академија за најдобар филм и за најдобра европска глумица, наградата за најдобар филм на Филмскиот фестивал во Сиднеј, а бил номиниран и за неколгу награди, како: „Оскар“ за најдобра женска улога, за „Златната палма“ на Канскиот филмски фестивал, за наградата „Сезар“ за најдобар странски филм и за најдобра главна глумица. 

## Содржина
Дејството на филмот се одвива во индустриското гратче Серен, во провинцијата Лиеж, во Белгија. Сандра (ја игра Котијар) е мајка на две малолетни деца, која штотуку се вратила од лекувањето на нејзината депресија. Тогаш, нејзе ѝ се јавува колешката Жулиет (ја игра Сале), која ја известува дека сопственикот на фирмата за сончеви системи во која работат организирал гласање во кое вработените требало да се изјаснат, дали да добијат бонус од 1.000 евра или Сандра да се врати на работа. Притоа, повеќето вработени го одбрале бонусот, така што Сандра е отпуштена. Набрзина, таа оди во фирмата, каде со поддршка на Жулиет, го убедува сопственикот да се повтори гласањето. Така, таа има можност за време на викендот да ги убеди своите колеги да гласаат за нејзино останувањена работа, а во тоа има голема поддршка од сопругот Ману (го игра Роњоне).

Во трка со времето, Сандра ги посетува сите вработени поединечно и од нив добива различни одговори: некои ја поддржуваат веднаш, некои се согласуваат дури откако таа ќе им ја објасни својата положба, но други не сакаат да гласаат за неа, бидејќи им се потребни парите. На крајот, во понеделникот, таа оди на работа, каде се повторува гласањето на кое резултатот е нерешен. Таа е разочарана, но сопственикот на фирмата ѝ нуди да продолжи со работата, по цена да не му го продолжи договорот на еден од вработените. Сандра ја одбива понудата, бидејќи станува збор за едно момче кое гласало во нејзина полза. Таа ја напушта канцеларијата на шефот со голем елан да тргне во потрага по нова работа.

## Наводи

Категорија:Филмови на француски јазик
Категорија:Филмови на браќата Дарден
Категорија:Филмови со Марион Котијар
Категорија:Филмови со Фабрицио Роњоне
Категорија:Филмови со Катрин Сале
Категорија:Филмови со Пили Гројне
Категорија:Филмови од 2014 година
Категорија:Филмови чие дејствие се одвива во Белгија
Категорија:Белгиски филмови
Категорија:Француски филмови
Категорија:Италијански филмови
Андриј Жолдак

**Андриј Жолдак** (1962, Киев, СССР) е украински театарски режисер.

## Животопис
Андриј Жолдак е роден во 1962 година во Киев. Дипломирал студиите по режија на  во московскиот, „Институт за филм и театар“, под менторство на прочуениот руски режисер  Анатолиј Василев. Во младоста, развил голем интерес кон кинематографијата, а сособено влијание врз него извршиле Фелини, Бергман, Параџанов и Тарковски.

## Творештво
Неколку години, Жолдак работел како раководител на Државниот академски драмски театар „Тарас Шевченко“ во Харков, каде продуцирал пет претстави, кои, освен во Украина, се играле и во повеќе од триесет европски држави и учествувале на бројни престижни фестивали. Во 2005 година, Жолдак ја режирал Шекспировата пиеса „Ромео и Џулиета“, реализирана како копродукција помеѓу Берлинскиот фестивал (*Berliner Festspiele*), Европската агенција за култура (*Agency Culture-Europe*) и Академскиот драмски театар во Харков. По премиерната изведба на Берлинскиот фестивал и последователна изведба во Варшава, украинските власти го забраниле изведувањето на „Ромео и Џулиета“ во Украина, принудувајќи го Жолдак да го напушти театарот во Харков. Потоа, тој се преселил во Берлин, а работел во повеќе познати театри низ Германија, Русија, Романија, Финска, Шведска и Швајцарија. Истовремено, тој држел и предавања на постдипломските студии во повеќе земји. Исто така, благодарение на својот долгогодишен опит на театарски практичар, како и на постојаниот ангажман во областа на театарската теорија, Жолдак бил ангажиран како водител на низа теориски и оперативни театарски работилници во Велика Британија, Холандија, Шпанија, Германија, Финска, Франција, Јапонија и други земји.

Во 2002 година, претставата на Жолдак „Хамлет. Соништа“ изведена во продукција на театарот во Харков, учествувала на скопскиот МОТ и ја добила наградата од театарската критика. На 23 септември 2012 година, неговата претстава „Војцек“ (*Войцек*) била прикажана во Скопје, како учесник на фестивалот „Млад отворен тетар“. На 5 септември 2014 година, во МНТ била поставена претставата „Електра“, во адаптација и режија на Жолдак, како негова 41. професионална театарска режија.

Жолдак е добитник на повеќе признанија, како што се:
* Наградата "THALIA" за најдобра финска претстава (2010, за претставата "Ана Каренина", во изведба на градскиот театар на Турку),
* Награда на УНЕСКО за неговиот придонес за промоција на изведувачките уметности (2008),
* Признание за најдобар режисер на Меѓународниот тетарски фестивал во Сибиу, Романија,
* Гала награда "UNITER" за најдобра романска претстава (за претставата "Отело?!") во 2002 година,
* Награда од публиката на фестивалот „Златен лав“ (2002),
* Наградата од критиката на белградскиот БИТЕФ (за постановката на „Три сестри“, 2000),
* Наградата "Marek Okopinskiy" за најдобра експериментална претстава на фестивалот во Торуњ, Полска (за претставата "Галеб" на Чехов),
* Наградата „Златна маска“ за најдобра оперска режија и за најдобар оперски режисер во Русија (2014, за операта „Евгениј Онегин“, поставена во Санкт Петербург).

## Наводи


Категорија:Театар
Категорија:Украински театарски режисери
Категорија:Живи луѓе
Категорија:Родени во 1962 година
Мимант (месечина)

[мини|Мимант заедно со големиот кратер [Хершел (кратер)|Хершел]]

**Мимант** — прва од големите месечини надвор од Сатурн и кружи околу планетата во надворешниот дел на системот од прстени. Има синхронизирана ротација, па затоа едната страна на месечината постојано е свртена кон планетата. Мимант е топчеста месечина, но не е совршена топка - должината на ова ледено тело е околу 30 километри поголема од ширината и длабочината. Неговата површина е покриена со длабоки кратери создадени при удари и имаат облик на длабок сад. Повеќето од кратерите со пречник поголем од 20 километри имаат средишни врвови.

Кратерот Хершел е огромен и е највпечатлив на месечината. Широк е околу 130 километри, длабок е речиси 10 километри и има забележлив средиштен врв. Ако телото што го создало кратерот било многу поголемо, тоа можеби ќе ја уништело месечината. Кратерот е наречен според астрономот Вилијам Хершел, кој го открил Мимант на 18 јули 1789 година. Мимант била шестата откриена месечина на Сатурн и прва од двете месечини што ги открил Хершел. Месечината Мимант го добила своето име според еден од титаните.

## Користена литература
* Андоновска, Ема и Шувака-Хоџиќ, Лавинија (2008). „Вселена“. Скопје: Младинска книга. ISBN 978-9989-2721-8-9.

Категорија:Сатурнови месечини
Категорија:Откритија на Вилијам Хершел
Категорија:Астрономски тела откриени во 1789 година
Хелголандски Залив

мини|Хелголандски Залив

**Хелголандски Залив** () — залив во југозападниот дел на Германскиот Залив, сместен во Северното Море, на самото устие на реката Елба. Хелголандскиот Залив се протега од устието на реката Елба до островскиот архипелаг Хелголанд и се наоѓа помеѓу Источнофризиските Острови Вангероге и севернофризискиот полуостров Ајдерштет.

Заливот е именуван по островот Хелголанд, кој бил средиште на поморските битки во 1914 и 1917 година. Во 1939 година исто така се случила воздушна битка во него.

Во Хелголандскиот гребен (*Helgoländer Becken*), заливот достигнува длабочина од 56 метри.

Една од најпрометните поморски рути во светот, од Хамбург и устието на Елба до Доверскиот Проток и Ламанш, поминува низ Хелголандскиот Залив. Областа исто така вклучува природни резервати како Хелголандското карпесто подморје (*Heligoland Felssockel*) и заштитеното Ваденско Море, во кое се наоѓаат трите дела на поголемото заштитено подрачје на Ваденското Море — Шлезвиг-Холштајн во источниот дел, Хамбург во југоисточниот дел и Долна Саксонија во јужниот дел.

Покрај гореспоменатите острови Хелголанд, кои ја создаваат северозападната граница на Хелголандскиот Залив, тука се наоѓа и малиот остров Нојверк во југоисточниот дел, кој се наоѓа во Ваденското Море близу естуарот на Елба. Јужно од овој остров се наоѓа естуарот на Везер и на запад, заливот Јаде. Југозападно до Хелголандскиот Залив се наоѓа источнофризискиот остров Вангероге. Источно од заливот во морето се влева реката Ајдер, додека на северниот дел се наоѓа полуостровот Ајдерштет, а на неговиот југ, Мелдорфскиот Залив.

Категорија:Северно Море
Категорија:Хелголанд
Категорија:Заливи во Шлезвиг-Холштајн
Категорија:Заливи во Долна Саксонија
Категорија:Заливи во Северното Море
Енкелад (месечина)

[мини|Енкеладус снимен од сондата [Касини-Хајгенс|Касини]]

**Енкелад** или **Енцелад** —  десетта најоддалечена месечина на Сатурн и кружи во широкиот прстен Е. Наречен е по истоимениот гигант од старогрчката митологија.

Неговата орбита се наоѓа во најширокиот дел на прстенот, поради што се смета дека Енкелад, веројатно, го снабдува прстенот со материјал. Месечината има синхронизирана ротација со Сатурн. Замрзнатата површина на Енкелад ја одбива светлината, поради што оваа месечина е многу сјајна; таа е најсјајна месечина во Сончевиот Систем. Релјефот докажува дека оваа студена месечина претрпела долготрајна тектонска активност и обновување на површината. Степенот на геолошки промени е неверојатен за една толку мала месечина. Мимант има слична големина, но не е активна. Во некои области има кратери, а во други има корита, пукнатини и гребени. Снимките направени да ги нагласат разликите во боите откриле детаљ што дотогаш не можел да се забележи. Сината боја што може да се види на некои распукани ѕидови веројатно, е последица од долготрајна изложеност на дејството на цврст мраз или на составот или големината на честичките на мразот под површината. Енкелад е откриен од страана на Вилијам Хершел на 28 август 1789 година.

## Користена литература
* Андоновска, Ема и Шувака-Хоџиќ, Лавинија (2008). „Вселена“. Скопје: Младинска книга. ISBN 978-9989-2721-8-9.

Категорија:Сатурнови месечини
Категорија:Откритија на Вилијам Хершел
Категорија:Астрономски тела откриени во 1789 година
Пенал (фудбал)

**Пенал** (исто така познато како **најстрога казна во фудбалот**) е вид на слободен удар во фудбалот, кој се изведува од 11 метри од голот, односно од соодветно означената точка за изведување на прекршоци направени внатре во шеснаесетникот.

Категорија:Фудбалски правила
Тетида (месечина)

мини|Тетида сликана од Војаџер 2 во 1981 година

**Тетида** или **Сатурн III** — месечина на Сатурн со средна големина и пречник од 1.072 километри.

Италијанскиот астроном Џовани Доменико Касини ја открил Тетида на 21 март 1684 година. Речиси по 200 години било откриено дека Тетида ја дели орбитата со уште 2 помали месечини: Телесто и Калипсо. Нејзниата површина покажува дека Тетида претрпела тектонски промени и обновување на површината. Можат да се забележат две структури. Кратерот создаден при удар Одисеј (широк 400 километри) се истакнува на главната полутопка. Овој кратер е голем, но плиток; на почетокот имал облик на длабок сад, кој подоцна станал порамен поради слоевите мраз. Втората голема структура е кањонот Итака на страната на Тетида што е свртена кон Сатурн. Овој огромен систем од долини се простира на една половина од месечината. Веројатно, тој се создал поради распукување, што било последица од удар кој се создал кратерот Одисеј, или кога внатрешноста на Тетида замрзнала и површината на месечината се зголемила и се растегнала.

## Користена литература
* Андоновска, Ема и Шувака-Хоџиќ, Лавинија (2008). „Вселена“. Скопје: Младинска книга. ISBN 978-9989-2721-8-9.

Категорија:Сатурнови месечини
Категорија:Откритија на Џовани Доменико Касини
Категорија:Астрономски тела откриени во 1684 година
Радикализам

Терминот **радикализам** означува политички начела кои се фокусираат на менување на социјалните структури преку револуција и менување на вредносните системи на основни начини. Зборот е изведен од латинскиот збор *radix* (корен). Иако значењето претрпело промени од 18 век кога станал кованица, сепак ја задржува конотацијата "промена во коренот" што е од фундаментално значење за револуционерните социјални промени. Радикализмот исклучиво ја вклучува крајната левица. Спротивни на радикалните, тие од десницата се нарекуваат реакционери. Историски, за радикали биле сметани: комунистите, социјалистите, анархистите, анти-империјалистите, феминистките и други групи кои сметале дека општеството е неправедно и треба радикално да се промени.

Радикализмот одигра клучна улога во раѓањето и развојот на парламентаризмот и изградбата на модерната српска држава што довела до југословенското обединување. Народната Радикална Партија, формирана во 1881 година беше најсилната политичка партија и беше на власт во Кралството Србија повеќе од сите други заедно. Уставот на Кралството Србија од 1888, кој ја дефинирала како независна држава и ја формализирала парламентарната демократија која беше меѓу најнапредните во целиот свет, поради радикалниот придонес е познат како Радикалниот Устав.

## Наводи

Категорија:Крајна левица‎
Категорија:Левица (политика)
Категорија:Егалитаризам
Републиканство

**Републиканство** — идеологијата според која треба да се раководи со општеството или државата како република, каде што шефот на државата е претставник на луѓето кои поседуваат народна сувереност. Шефот на државата обично е назначен од страна на друг начин освен наследноста, често преку избори.

Поточната смисла на републиканството се разликува во зависност од културно-историскиот контекст. Во принцип тоа значи отсуство на монархијата, но може да значи "владеење од страна на многу луѓе и со закон", преку олигархија, или произволното владеење на едно лице.

## Наводи

Категорија:Политички идеологии
Категорија:Општествени уредувања
Лумбини (зона)

**Лумбини** () — една од четиринаесетте зони во Непал, наречена по месноста Лумбини — родно место на Гаутама Буда, основач на будизмот. Административен центар на зоната е градот Бутвал.

## Окрузи
Зоната се дели на 6 окрузи:

## Наводи

## Поврзано
* Зони во Непал
* Развојни региони во Непал

## Надворешни врски

Категорија:Зони во Непал
Валон Бехрами

**Валон Бехрами** (роден на 19 април 1985 година) — швајцарски фудбалер, играч од средниот ред на Сион и на швајцарската репрезентација.

## Клупска кариера
### Почетоци во Швајцарија

### Џенова и Верона

### Лацио

### Вест Хем Јунајтед

### Фјорентина

### Наполи

### Хамбургер

### Вотфорд

### Удинезе
На 16 август 2017, Бехрами потпишал двогодишен договор со италијанскиот Серија А клуб , кој е во сопственост на семејството Поцо исто како и неговиот претходен клуб Вотфорд. На 28 јануари 2018, го постигнал својот прв погодок за *зебрете* во победата со 1-0 на гостувањето кај .

Во август 2018, Бехрами бил избран за капитен на Удинезе за сезоната 2018-2019, по заминувањето на долгогодишниот капитен на клубот Данило..

### Сион
На 2 јули 2019, по 16 години играње во странство Бехрами се вратил во Швајцарија каде потпишал договор со екипата на Сион.

### Враќање во Џенова
На 2 јануари 2020, Бехрами се вратил во екипата на Џенова за која последен пат играл во 2005 година. На 5 јануари, го направил своето деби влегувајќи од клупата како замена во победата со 2–1 на домашен терен против Сасуоло.

### Бреша и завршување на кариерата

## Репрезентативна кариера

## Титули
### Наполи
*** [[Фудбалски куп на Италија|Куп на Италија]]** : 2013-2014.

## Наводи

## Надворешни врски
* Валон Бехрами на soccerway
* Валон Бехрами на transfermakt
* Валон Бехрами на whoscored
* Валон Бехрами на espn
* Валон Бехрами на Goal.com 

Категорија:Луѓе од Косовска Митровица
Категорија:Швајцарски фудбалери
Категорија:Живи луѓе
Категорија:Фудбалери во Серија А
Категорија:Фудбалери на ФК Џенова
Категорија:Фудбалери на ФК Верона
Категорија:Фудбалери на ФК Лацио
Категорија:Фудбалери на ФК Вест Хем Јунајтед
Категорија:Фудбалери на ФК Фјорентина
Категорија:Фудбалери на ФК Наполи
Категорија:Фудбалери на ФК Хамбургер
Категорија:Фудбалери на ФК Вотфорд
Категорија:Фудбалери на ФК Удинезе
Категорија:Фудбалери на ФК Сион
Категорија:Фудбалери на ФК Бреша
Категорија:Фудбалери на Светско првенство 2010
Категорија:Фудбалери на Светско првенство 2014
Категорија:Косовски Албанци
Категорија:Родени во 1985 година
Дисконтна политика

**Дисконтната политика** — една од најтрадиционалните инструменти на монетарната политика. Со неа, централната банка ги одредува условите под кои ги кредитира комерцијалните банки. Всушност, централната банка ја користи каматната стапка како техника со која управува со побарувачката за пари со цел да се обезбеди ефикасна алокација на ресурсите и да се постигне внатрешна и надворешна стабилност на економијата. Основна претпоставка за да може овој инструмент да функционира е да постои голема зависност на депозитните банки од кредитите на централната банка. Доколку комерцијалните банки не позајмуваат пари од централната банка, во тој случај примената на овој инструмент не би ги дала посакуваните резултати. Поради тоа, овој инструмент е особено значаен во земјите каде финансиските пазари не се добро развиени, односно земјите кои се на понизок степен од својот развој. Во високоразвиените земји, овој инструмент има секундарна улога.

## Поврзано
* Инструменти на монетарната политика;
* Операции на отворен пазар;
* Политика на задолжителна резерва.

## Наводи

Категорија:Инструменти на монетарната политика
Категорија:Монетарна политика
Категорија:Банкарство
Аеродром Хелголанд

**Аеродром Хелголанд**   — аеродром на германскиот остров Дине, помалиот од двата острови на архипелагот Хелголанд, во Северното Море, околу 70 километри од копното.

## Историја

Првиот воен аеродром на Дине бил изграден при Втората светска војна, кога Хелголанд бил утврден. Во 1962 година, аеродромот бил повторно изграден во облик кој постои денес.

Од 2005 до 2006 година, главната писта (насока 15/33) била проширена од 400 на 480 метри поради усогласување со одредбите на Европската унија за комерцијалниот воздушен сообраќај.

## Авиопревозници и одредишта

## Поврзаност

Ферибот го поврзува Дине со главниот остров Хелголанд; постои едно такси кое го опслужува краткото растојание помеѓу аеродромот и фериботскиот терминал. Општо, моторните возила и велосипедите се забранети на архипелагот.

## Поврзано
* Сообраќај во Германија
* Список на аеродроми во Германија

## Наводи

## Надворешни врски
* Официјална страница 
* 

Категорија:Аеродроми во Германија
Категорија:Хелголанд
Шушаник Кургинјан

**Шушаник Кургинјан** (ерменски: Շուշանիկ Կուրղինյան) (18 август 1876 - 24 ноември, 1927 година) била ерменска писателка која станала катализатор во развојот на социјалистичката, пролетарската и феминистичката поезија. Таа им даде глас на безгласните и ја виде својата улога како поет како длабоко политичка. Нејзината прва поема беше објавена во 1899 година во Тараз, а во 1900 година нејзината прва расказ се појави во списанието *Aghbyur*. По основањето на првата политичка група на Хунчакјанските жени во Александрапол, Шушаник побегна во Ростов-на-Дон со цел да избега од апсењата на царскиот режим. Нејзината прва збирка на поезија, *Тоновите на Зората*, беше објавена во 1907 година, и една од нејзините песни од оваа книга, *Орелската љубов*, беше преведена и вклучена во втората антологија од Алис Стоун Блеквел *Ерменски песни* (1917). По Руската револуција, во 1921 година таа се врати во Советска Ерменија, каде што живеела до нејзината смрт. Во текот на нејзиниот живот, Шушаник имала значајни односи со познати членови од Ерменскиот ликовен и литературен свет на нејзиното време.

## Наводи

## Надворешни врски
*A Review of ''I Want to Live: Poems of Shushanik Kurghinian'' at The Critical Corner — 2/27/2006
*"A Forgotten Heritage" at The Critical Corner — 7/15/2003
*"The Keepers of Our Letters" at The Critical Corner — 1/10/2005
* a short film by Tina Bastajian (2005)
*''That's Her, They Say'' read by Shushan Avagyan

Категорија:Поети
Категорија:Писатели
Категорија:Феминистки
Категорија:Поетеси
Категорија:Родени во 1876 година
Категорија:Починати во 1927 година
Книжевен жезол

**Книжевен жезол** претставува награда за поетски опус со високи естетски вредности што го доделува Друштвото на писателите на Македонија. Традиционално се порогласува на од одборот на манифестацијата „Празник на липите“ во ноември,  а признанијата на добитниците се враченуваат на централната приредба во јуни секоја година.

## Лауреати
*2005 - македонскиот автор Јован Стрезовски и словенечкиот поет Алеш Штегер;
*2006 - Илхами Емин од Македонија и Франтишек Липка од Словaчка;
*2007 -  македонскиот писател Србо Ивановски и украинската поетеса Љубов Василивна Голгота;
*2008 - академик Катица Ќулавкова од Македонија и Думитру М. Јон од Романија;
*2009 - македонскиот поет Ристо Лазаров и поетот од Албанија Садик Бејко;
*2010 - македонската поетеса Светлана Христова - Јоциќ и чешкиот поет Иво Одехнал;
*2011 - македонскиот поет Санде Стојчевски и бугарскиот поет Петар Карангов;
*2012 - македонскиот поет и литературен критичар Ефтим Клетников и  на академик Анте Стамаќ, поет и македонист од Хрватска;
*2013 - македонскиот поет Бранко Цветкоски и босанскиот поет Абдулах Сидран;
*2014 - македонскиот поет Иван Чаповски и поетот од Молдавија, Николаи Дабижа;
*2015 - 
*2016 - македонскиот поет Цане Андреевски и поетот од Србија, Јован Зивлак;
*2017 - македонскиот поет Видое Видичевски и поетот од Романија Ѓеорѓе Добре;
*2018 - македонскиот поет Радован П. Цветковски и поетот од Албанија Аријан Лика;

*2022 - македонската поетеса Гордана Михаилова-Бошнакоска и поетот Аднан Озер од Турција
*2023 - македонската поетеса Весна Ацевска и поетот Нoвица Ѓуриќ од Црна Гора
*2024 - 
*2025 – Славе Ѓорѓо Димоски и поетесата Радмила Лазиќ од Србија

## Наводи

Категорија:Книжевен жезол
Категорија:Награди на ДПМ
Моник Витиг

**Моник Витиг** (13 јули 1935 година - 3 Јануари, 2003) била француска авторка и феминистичка теоретичарка која пишувала за надминувањето на социјално спроведените родови улоги. Таа го објави својот прв роман, *L'Opoponax*, во 1964 година. Нејзиниот втор роман, *Les Guérillères* (1969), беше еден од најпознатите феминистички романи.

## Стил на пишување
Витиг имаше материјалистички пристап во нејзините дела (евидентно во *Les Guérillères*). Таа, исто така, имаше критички теоретски пристап.

## ''The Straight Mind''
Иако Витиг прикажувала само жени во нејзината литература, таа ја мразела идејата дека е "писател на жените".

Покрај тоа, за Витиг, категоријата "женственост" постои само преку нејзината врска со категоријата "мажественост", и “женственоста" без врската со "мажественоста" ќе престане да постои. Таа се залага за силна универзалистичка позиција, велејќи дека изразувањето на идентитетот и ослободувањето на желбата бараат укинување на родовите категории.

## Теоретски ставови
Витиг беше теоретичар на материјалниот феминизам. Таа верувала дека е историска задача на феминистките да го дефинираат угнетувањето во материјалистички услови. Неопходно е да се направи јасно дека жените се класа, и да се признаат категоријата "жена", како и категоријата на "мажот" како политички и економски категории. Витиг вели дека овие две општествени класи постојат поради социјалните односи помеѓу мажите и жените.

### Лингвистика
Витиг наведува дека "Родот е јазичниот индекс за политичката опозиција меѓу половите." Само еден род постои: женскиот, машкиот не е род. Машкиот е генералното, бидејќи машкото искуство се нормализира. Женскиот е конкретноста која се означува преку родот во јазикот, додека само машкиот воопшто е апстрактен. Витиг ги фали Џуна Барнс и Марсел Пруст за универзалирањето на женското со тоа што нема разлика во начинот на кој тие ги опишуваат машките и женските ликови. Витиг смета дека е неопходно да се потиснат родовите на ист начин како што тоа го направи Џуна Барнс.

## Цитати
Од *Les Guérillères*

## Наводи

## Надворешни врски
* Monique Wittig Literary Estate 
* Monique Wittig Biography 

Категорија:Француски филозофи
Категорија:Француски писатели
Категорија:Француски феминистки
Категорија:Родени во 1935 година
Категорија:Починати во 2003 година
Категорија:Книжевни теоретичари
ФК Грасхопер

**Грасхопер Цирих** е швајцарски фудбалски клуб од градот Цирих.

Клубот е основан од англискиот студент Том Е. Грифин на 1 септември 1886 и претставува најстар фудбалски клуб во Швајцарија. Со 27 наслови државен шампион и 19 освоени купови, Грасхопер е најуспешен швајцарски клуб. Покрај тоа, двапати го освојувал и Интертото купот.

Својте домашни натпревари клубот ги игра на Лецигрунд стадионот кој има капацитет од 25.000 места. Најголеми соперници му се Цирих, со кој игра градско дерби и Базел. Бидејќи се работи за мултиспортски клуб покрај фудбалскиот, егзистираат уште веслачки, хокеарски, ракометен, тениски, карлингски и сквош клуб.

## Бои и амблеми
Официјалните бои на клубот се бела и сина (20px).

## Титули
* ** [[Швајцарска Супер лига]]**
** **Победник (27) :** (*рекорд*)
1897-98, 1889-00, 1900-01, 1904-05, 1920-21, 1926-27, 1927-28, 1930-31, 1936-37, 1938-39,  
1941–42, 1942–43, 1944–45, 1951–52, 1955–56, 1970–71, 1977–78, 1981–82, 1982–83, 1983–84,
1989–90, 1990–91, 1994–95, 1995–96, 1997–98, 2000–01, 2002–03.
* ** [[Фудбалски куп на Швајцарија|Куп на Швајцарија]]**
** **Победник (19) :** 
1925–26, 1926–27, 1931–32, 1933–34, 1936–37, 1937–38, 1939–40, 1940–41, 1941–42, 1942–43, 1945–46, 1951–52, 1955–56, 1982–83, 1987–88, 1988–89, 1989–90, 1993–94, 2012–13.
*** Финалист (13) :
1927-1928, 1930-1931, 1932-1933, 1948-1949, 1952-1953, 1957-1958, 1962-1963, 1977-1978, 1992-1993, 1994-1995, 1998-1999, 2001-2002, 2003-2004. 
* **[[Лига куп на Швајцарија во фудбал|Лига куп на Швајцарија]]**
** **Победник (2) :** 
1973, 1975.
* **[[Суперкуп на Швајцарија]]**
** **Победник (1) :** 
1989.
* ** [[Интертото куп]]**
** **Победник (2)**: 
2006, 2008.

## Надворешни врски
* Официјална страна на клубот 

## Наводи

Грасхопер
Категорија:ФК Грасхопер
Категорија:Цирих
Медб

**Медб** (Старо-ирски правопис: [mɛðv]; понекогаш англицизирано како **Маев**) е кралица на Конахт во Алстерскиот Циклус на ирската митологија. Таа владее од Крухан (сега Ратгроган, Каунти Роскомон). Таа е непријател (и поранешна сопруга) на Конхобар, син на Неса, крал на Алстер, а е најпозната по започнувањето на *Táin Bó Cúailnge* ("Препадот за добитокот на Кули") за да го украде наградниот бик на Алстер. Медб инсистираше таа да биде еднаква во богатство со нејзиниот сопруг, и го започна препадот за добитокот на Кули кога открила дека мажот и Ајлил, син на Мата бил еден моќен бик побогат од неа. Даир првично се согласи да и го даде бикот кој го барала. Но, кога пијан гласник изјави дека, ако не се согласи, бикот би бил одземен со сила, Даир ја повлече својата согласност, и Медб се подготви за војна.

Некои историчари сугерираат дека таа веројатно првично беше "сувернитетска божица", со која кралот ритуално ќе се ожени, како дел од неговата инаугурација. Медб Летдерг, која врши слична функција во Тара е веројатно идентична или инспирација за оваа Медб. Аргументот на Медб со нејзиниот консорт содржи предлози за матрилинеарност, како и фактот што Ајлил го преземал неговото име од својата мајка Мата Мјуириск, а Конхобар од својата мајка Неса. Од неодамна, ирски и ирско-американски поети ја сметаат Медб за слика на моќта на жената, вклучувајќи ја сексуалноста, како во "Labhrann Medb" ("Медб зборува") од ирскиот поет Нуала Ни Домнејл и "Интоксикација" од ирско-американскиот поет Патриша Монаган.

## Наводи

Категорија:Кралици
Категорија:Божици
Категорија:Ирска митологија
Категорија:Историја на Ирска
Категорија:Келтска митологија
Категорија:Женски имиња
Амелија Ерхарт

**Амелија Мери Ерхарт** (24 јули 1897 - исчезна 2 јули 1937) била американски воздухопловен пионер и писателка. Ерхарт беше првата пилотка да лета сама низ Атлантскиот Океан. Таа поставила многу рекорди, напишала книги за нејзините искуства како пилот и беше инструментална во формирањето на *The Ninety-Nines*, организација за жени пилоти. Таа била член на Националната Партија на Жените и ран поддржувач на Амандманот за Еднакви Права.

Ерхарт се залагаше за женските пилоти и кога во 1934 Бендикс Трофеј трката била забранета за жени, таа отворено одби глумица Мери Пикфорд да ја однесе со авион во Кливленд на трката.

Идеите на Ерхарт за бракот биле либерални за тоа време, таа верувала во еднакви обврски и за двата партнери и демонстративно го задржала сопственото име, наместо да стане г-ѓа Патнам.

Кога се обидела да направи кружен лет околу светот во 1937 година, Ерхарт исчезна над центарот на Тихиот Океан во близина на Хауланд Ајленд. Фасцинацијата со нејзиниот живот, кариера и исчезнување продолжува до овој ден.

Ерхарт беше широко позната меѓународна славна личност за време на нејзиниот живот. Нејзината харизматичност, независност, упорност, контрола под притисок, храброст и кариера, заедно со околностите на нејзиното исчезнување на релативно рана возраст и обезбедиле трајна слава во популарната култура. Стотици написи и голем број на книги се напишани за нејзиниот живот кој често се наведува како мотивациона приказна, особено за девојчињата. Ерхарт генерално се смета за феминистичка икона.

Достигнувањата на Ерхарт во воздухопловството инспирирале генерација на женски пилоти, вклучувајќи повеќе од 1.000 жени пилоти во *WASP*, кои служеле како транспортни пилоти за време на Втората светска војна.

## Наводи

Категорија:Родени во 1897 година
Категорија:Починати во 1937 година
Категорија:Писатели
Категорија:Американски воздухопловци
Категорија:Воздухопловни пионери
Категорија:Феминистки
Категорија:Американски писатели
Категорија:Витези на Легијата на честа
Категорија:Починати во непозната година
Категорија:Американски феминистки
Категорија:Починати во 1939 година